
STRATEGIA DE CERCETARE ȘTIINȚIFICĂ A UNIVERSITĂŢII DE 
STAT DE EDUCAȚIE FIZICĂ ŞI SPORT PENTRU 2015 - 2020 


Secţiunea 1. Introducere 

Cercetarea ştiinţifică face parte din misiunea Universităţii de Stat de Educaţie Fizică şi 
Sport (USEFS), constituind complementaritatea necesară procesului de învăţare. Un proces de 
învăţare bazat pe generarea de cunoştinţe noi este mult mai valoros şi mai competitiv, decât un 
proces de învăţare care se reduce la un simplu transfer de cunoştinţe de la profesori la studenți. 

Pentru a transforma cercetarea ştiinţifică într-o componentă fundamentală a universității 
de profil, care să-i dea consistență şi putere în realizarea avantajului competitiv, este necesară în 
continuare, o decizie strategică din partea conducerii USEFS, de dezvoltare a ştiinţei domeniului 
culturii fizice şi de elaborarea unor strategii specifice, susținute printr-o alocare adecvată de 
resurse tangibile şi intangibile. Pentru a deveni competitivă în cercetare, conducerea instituției 
academice de profil îşi propune să investească în resurse umane şi tehnologice. Aceasta 
înseamnă dezvoltarea unor strategii de atragere a celor mai inteligenți şi creativi tineri din 
domeniu, în programe de cercetare de doctorat şi postdoctorat, precum şi în carierele 
universitare. La acestea, putem adăuga acordarea unei importanțe deosebite autonomiei 
universitare şi a libertăţii academice care vor încuraja fiecare cadru didactic să îşi dezvolte 
domeniul de cercetare în concordanță cu propriile interese şi capabilități. 

În acest context, Strategia de cercetare ştiinţifică a USEFS pentru perioada 2015 — 2020 va 
oferi suportul pentru construirea unui sistem academic funcţional, prin atragerea, formarea şi 
dezvoltarea armonioasă, pe toate planurile, a resurselor umane de înaltă calitate, competenţă şi 
responsabilitate. De asemenea, strategia are ca obiectiv general: crearea unei culturi pozitive 
pentru iniţierea de acţiuni în folosul societăţii, prin promovarea valorilor, calității şi eficienţei în 
cercetarea ştiinţifică. 

Strategia respectivă urmăreşte să integreze şi să promoveze Universitatea de profil in 
spaţiul naţional şi internaţional, punând în acord obiectivele sale cu strategiile şi politicile 
europene. 

Viziunea USEFS este de a fi lider în învățământul şi cercetarea ştiinţifică din domeniul 


culturii fizice din Republica Moldova, de a se identifica printre instituţiile de referinţă la nivel 
european în realizarea, formarea şi dezvoltarea competenţelor profesionale, a aptitudinilor şi 


abilităţilor necesare unui traseu profesional performant. 


Misiunea Universității de Stat de Educaţie Fizică şi Sport este de a realiza activitatea de 
cercetare şi de învăţământ la standarde de excelenţă naţionale şi internaţionale prin: 

e formarea, dezvoltarea şi consolidarea valorilor noii societăți bazate pe cunoaştere; 

e formarea specialiştilor în domeniul culturii fizice, de înaltă performanţă, prin oferirea 
de programe de studii creative, care să integreze rezultatele cercetării ştiinţifice şi să contribuie la 
dezvoltarea intelectuală a studenţilor, masteranzilor şi doctoranzilor; 

e generarea de calificări competitive în formarea universitară şi postuniversitară; 

e realizarea de parteneriate durabile cu alte organizaţii din mediul academic şi de 
afaceri; 

e integrarea Centrului de Cercetări Ştiinţifice al USEFS în reţele europene de excelenţă 
şi realizarea de cercetări fundamentale şi aplicative generatoare de cunoştinţe; 


e dezvoltarea unui corp profesoral şi de cercetare de înaltă responsabilitate profesională 


ŞI CIVICĂ; 
° promovarea valorilor ştiinţifice, culturale şi etice în comunitatea națională şi 
internațională. 


În perioada 2007 — 2012 obiectivele realizate ale planului strategic şi ale proiectului 
managerial cu privire la ştiinţă au fost: 

e creşterea contribuției cercetării ştiinţifice la consolidarea economico — financiară, prin 
multiplicarea contractelor, a granturilor, a proiectelor obținute de cadrele ştiințifico - didactice 
ale universității; 

e sporirea producției ştiinţifice (cărți, monografii, manuale, articole publicate în edituri 
şi reviste naţionale şi internaționale de prestigiu); 

e optimizarea şi dezvoltarea infrastructurii USEFS pentru o cercetare performantă şi 
eficientă; 

e valorificarea mai bună a potenţialului cadrelor didactice şi al cercetătorilor; 
transformarea cercetării științifice în componenta principală a activității didactice; 

e eficientizarea programelor de cercetare postdoctorale, necesitate în dezvoltarea 
carierei profesionale a specialistului în domeniu; 

e crearea echipelor de cercetare în cadrul catedrelor, bazate pe forța de cercetare a 
cadrelor didactice, a studenților, a masteranzilor şi doctoranzilor; 

o modernizarea echipamentului de cercetare; 

e eficientizarea activităţii laboratoarelor de cercetări ştiinţifice, a Centrului de Cercetări 
Ştiinţifice al USEFS, stabilirea parteneriatelor cu instituțiile şi federaţiile naţionale sportive 
pentru cercetarea problematicii la comandă şi încheierea acordurilor în acest sens; 

e perfecţionarea continuă a cadrelor USEFS în vederea sporirii competenţei de 


cercetare ştiinţifică; 


e atragerea tinerilor pentru studii de doctorat; 

e promovarea programelor de studii doctorale şi postdoctorale, ca o formă eficientă de 
cercetare ştiinţifică prin actualizarea programelor de doctorat şi printr-o monitorizare mai 
eficace a planurilor individuale ale doctoranzilor. 

Realizarea acestor obiective a contribuit esenţial la asigurarea universităţii de a obţine un 
loc important în rândul instituţiilor academice din ţara noastră în ceea ce priveşte cercetarea 


ştiinţifică, respectiv poziţia 6. 


Secţiunea 2. Obiective generale privind cercetarea ştiinţifică 

Strategia cercetării în Universitatea de Stat de Educaţie Fizică şi Sport se bazează pe 
viziunea şi misiunea universităţii, pe statutul ei de instituţie de învăţământ superior, de cercetare 
şi educaţie. Elaborarea Strategiei de dezvoltare a USEFS pentru perioada 2015 — 2020 are la 
bază, în principal documentele de politică a cercetării elaborate de Comisia Europeană, centrate 
pe realizarea Artei Europene a Cercetării (European Research Area - ERA) şi a Invăţămantului 
Superior (European Higher Education Area — EHEA). 

Centrarea pe resursele umane, pe infrastructura de cercetare, pe colaborarea în regim de 
parteneriat inter-, multi-disciplinar, geografic şi instituțional, pe managementul proiectelor de 
cercetare, generează cinci obiective generale privind cercetarea ştiinţifică la Universitatea de 
Stat de Educaţie Fizică şi Sport, fiecare cu obiective specifice, şi anume: 

> cresterea performanței resurselor umane în planul cercetării stiinţifice din 
domeniul culturii fizice în scopul asigurării vizibilității ştiinţifice internaționale a USEFS; 

> modernizarea infrastructurii de cercetare, calitativ si cantitativ, necesară unei 
cercetări de performanţă la nivelul instituției academice de profil; 

> dezvoltarea de parteneriate naționale si internaționale în vederea cresterii 
performanțelor de cercetare ştiinţifică; 

> profesionalizarea serviciilor de cercetare şi de managementul proiectelor de 
cercetare în domeniul cultruii fizice; 

> transformarea cercetării ştiinţifice într-o componentă fundamentală prin crearea 


E L EP 


şi obținerii avantajului strategic într-o piață concurențială din ce în ce mai dinamică. 


Secțiunea 3. Obiective specifice şi acțiuni prioritare privind resursele umane 
Potențialul uman al universității reprezintă cel mai important factor al unei cercetări 
ştiinţifice de performanţă. Calitatea cunoştinţelor, vârsta, capacitatea lor de muncă, gradul de 


motivare constituie factorii esenţiali ce influenţează derularea tuturor fazelor procesului strategic 


— de la iniţierea sa şi până la operaţionalizarea şi evaluarea finală. Resursele umane ale 
universităţii constituie resursa principală, care — ţinând cont de dinamica sa — se regăseşte în 
resursele avute în vedere în strategie. Astfel, optarea din partea USEFS pentru introducerea unor 
noi specializări şi a unor noi programe de masterat, a unor discipline noi de studii, câştigarea şi 
derularea unor programe naţionale de cercetare (granturi) depind, într-o măsură apreciabilă, de 
specializarea, experienţa şi cunoştinţele salariaţilor universităţii. 

Activitatea de cercetare ştiinţifică experimentală şi cea de inovaţie în domeniul educaţiei 
fizice şi sportului este efectuată, în cadrul universităţii (CCŞEFS), în conformitate cu acordurile 
încheiate şi cu cererile catedrelor, de către următoarele categorii de angajaţi: 

a) cadrele speciale de personal ştiinţific şi de ingineri tehnicieni în conformitate cu statutul 
de funcții al centrului, determinat de prorectorul pentru ştiinţă şi aprobat de rectorul universităţii; 

b) cadrele profesoral- didactice şi cele auxiliare ale catedrelor respective ale universităţii, în 
corespundere cu obligaţiunile lor de bază privind activitatea de cercetare științifică; 

c) cadrele profesoral-didactice şi auxiliare ale catedrelor universitare angajate prin cumul, 
care efectuează activităţi contractuale, în ordmea stabilită; 

d) masteranzi şi doctoranzi, care elaborează teze în domeniul respectiv; 

e) studenți, în cadrul elaborării tezelor anuale, a celor de curs, al diferitelor proiecte, 
precum şi al altor tipuri de lucrări de cercetare ştiinţifică. 


In contextul acestor două aspecte, obiectivele specifice propuse sunt: 


a) dezvoltarea capitalului uman şi creşterea competitivităţii acestuia pe piața 
muncii; 
b) stimularea şi motivarea personalului de cercetare ştiinţifică al universităţii în 


scopul implicării acestuia în realizarea unor activităţi de performanţă, în folosul cercetării 
ştiinţifice de profil; 

c) stimularea competiției între resursele umane implicate în cercetarea ştiinţifică 
pentru atragerea resurselor financiare, precum şi pentru încurajarea accesului la surse şi 
oportunități multiple; 

d) stimularea valorificării rezultatelor cercetării ştiinţifice în publicații din fluxul 
principal de cunoaştere al domeniului culturii fizice; 

e) promovarea calității în procesul de cercetare ştiinţifică prin cresterea nivelului 
calitativ şi aplicativ al cercetărilor efectuate de masteranzi, doctoranzi şi postdoctoranzi; 

f) crearea centrului de excelenţă în domeniul culturii fizice prin care să se poată 
colabora cu personalităţi, instituţii, organizaţii de renume în activitatea ştiinţifică, urmărindu-se 


descoperirea, dezvoltarea şi exploatarea de idei innovative; 


g) eficientizarea nivelului de participare a comunităţii ştiinţifice a universității, la 
rețele naționale şi internaționale ale cunoaşterii, prin care să se asigure creşterea vizibilității 
potențialului resurselor umane în domeniul cercetării de excelență. 

Universitatea de Stat de Educaţie Fizică şi Sport îsi propune să desfăşoare o serie de 
acţiuni prioritare prin care să sprijine atingerea obiectivelor specifice propuse. Acţiunile se vor 
desfăşura prin îndeplinirea direcțiilor şi anume: 

e elaborarea planurilor anuale de cercetare Stiințifica, în colaborare cu Centrul de 
excelenţă nou creat, cu Centrul de cercetare ştiinţifică în domeniul educaţiei fizice şi sportului 
(CCŞEFS), cu fiecare facultate şi department; 

e elaborarea unui plan la nivel de Universitate pentru asigurarea contribuţiei proprii 
(a centrelor, facultăților şi catedrelor universităţii), sub forma resurselor financiare, umane, 
necesare pentru derularea contractelor, granturilor si proiectelor de cercetare; 

e stabilirea unor proceduri de lucru ( proceduri de sistem, parte componentă a Sistemului 
de Management a Calităţii al universităţii) pentru implicarea tuturor departamentelor 
administrative în buna derulare a proiectelor, granturilor şi contractelor de cercetare ale USEFS; 

e elaborarea unor proceduri de realizare a bazelor de date ştiinţifice, respectiv de 
colectare a informaţiilor privind conceperea, derularea, monitorizarea proiectelor, granturilor si 
contractelor de cercetare în vederea simplificării procesului de raportare; 

e încurajarea comunităţii academice a universităţii de a participa la realizarea contractelor 
de cercetare stiințifică, cu finanţare din surse guvernamentale sau private, naţionale si 
internaționale; 

econtribuirea la dezvoltarea unei piețe a muncii moderne, flexibile şi inclusive care să 
permită creşterea şanselor de ocupare/integrare durabilă pe piaţa muncii şi a specialiştilor din 
domeniul culturii fizice; 

e identificarea anuală a manifestărilor ştiinţifice cu caracter internaţional care să asigure 
cresterea vizibilității potenţialului si a rezultatelor cercetării ştiinţifice a personalului de cercetare 
din universitate; 

e planificarea cercetării Ştiinţifice individuale pe termen mediu si lung, de câtre fiecare 
membru al comunităţii academice şi monitorizarea îndeplinirii acesteia în termenele stabilite, 
care să acopere următoarele aspecte: 

a) concretizarea temelor de cercetare prioritare pentru Universitate în care se va 


putea implica; 


b) intențiile de participare în diferite echipe interdisciplinare, posibil de constituit 
pentru atragerea de contracte, granturi, programe etc. (Strategia individuală va sta la baza 
elaborării planurilor operaționale ale facultăților, departamentelor şi centrelor de cercetare); 

c) perfecționarea mecanismelor de sprijin al iniţiativelor individuale si colective, în 
valorificarea potenţialului de cercetare si promovarea rezultatelor de excelenţă (premieri, 
promovări internaționale, nominalizări în comisii etc.); 

d) evaluarea membrilor comunității academice pe baza rezultatelor cercetării de 
excelenţă, prin elaborarea unui ghid care să pună la dispoziţie valorile asteptate si criteriile de 
evaluare a performanţelor (criteriile vor fi incluse în fisele de evaluare anuală a personalului 
didactic); 

e) stabilirea unor criterii clare de evaluare a rezultatelor cercetărilor doctoranzilor si 
cercetătorilor postdoctoranzi, prin elaborarea unor metodologii în acest sens, astfel încât să se 
asigure un nivel ridicat al calităţii activităților si responsabilizarea acestora, în privinţa rolului pe 
care îl au în cadrul şcolii doctorale şi cercetării postdoctorale; 

f) sprijinirea, prin fonduri financiare proprii sau atrase, a participării tinerilor la 
conferinţe internaționale cu standarde de calitate recunoscute prin cotare ISI sau indexare în baze 
de date internaţionale; 


IL] 


g) organizarea unui "Club al cunoştinţelor şi ideilor ", în care să fie atraşi tinerii 
studenţi, absolvenţi, cercetători si orice persoane din universitate care pot veni cu idei inovatoare 
în sprijmul cercetării științifice de excelenţă; 

h) stimularea participării tinerilor cercetători la programe de formare şi diseminare a 
rezultate lor cercetarii stiintifice (participarea la Scoli de vară/toamnă/iarna, conferinţe organizate 
pe plan international/national, workshop-uri, etc) prin finanţare din fondurile proiectelor de 
cercetare sau/si din fondurile proprii ale facultatilor/universitatii; 

i) susținerea demersului de obţinere de burse/stagii de documentare şi cercetare pe 
direcții prioritare de cercetare ale USEFS (în baza unor colaborări internaţionale sau naţionale 
existente sau nou inițiate); 

j) stimularea tinerilor cu performanţe deosebite în cercetarea științifică prin 
acordarea Premiului de excelenţă în cercetarea stiințifică de profil (Premiul pentru tanărul 
cercetător cu cele mai bune performan fe stiintifice în anul de referinţă la nivelul Universității); 

k) susținerea participării la cursurile de formare în managementul cercetării a 
cadrelor didactice şi cercetătorilor cu experiență deosebită și abilități de management de proiect 


în vederea formării experților/manageri în cercetare științifică, capabili să redacteze proiecte 


instituționale majore de dezvoltare a cercetării/infrastructurii și de participare în programe 


internaționale de cercetare. 


Secţiunea 4. Obiective specifice şi acţiuni prioritare privind infrastructura de 
cercetare 


Importanţa practică a infrastructurii de cercetare a universităţii constă în: asigurarea 
condiţiilor necesare pentru efectuarea lucrărilor de licenţă, masterat şi doctorat; raţionalizarea 
procesului de diagnosticare a capacităţii de muncă specială a organismului sportivilor de 
performanţă în baza aplicării tehnologiilor inovaţionale avansate; determinarea oportunității 
aplicării tehnologiilor inovaționale de diagnosticare, ca fiind un mijloc eficient de control curent 
şi de prognozare a dinamicii efortului specific al organismului sportivului; determinarea celor 
mai eficiente şi informative metode de diagnosticare a nivelului de pregătire funcţională şi 
psiho motrice a sportivilor de diferite specializări, precum şi ameliorarea stării sănătăţii populaţiei 
încadrate în învățământul preuniversitar prin mişcare şi exerciţii fizice; îmbunătăţirea stării 
aparatului locomotor la populaţia de vârstă şcolară prin exerciţii fizice de recuperare şi 
profilactice; recuperarea şi profilaxia dereglărilor aparatului locomotor la elevii din instituţiile de 
învățământ preuniversitar etc. Principalele obiective specifice privind infrastructura de cercetare 
a USEFS sunt după cum urmează: 

ecrearea Şcolii doctorale în domeniul culturii fizice şi asigurarea infrastructurii pentru 
autorizarea provizorie de funcționare a acesteia; 

e asigurarea unei baze de documentare ştiinţifică în domeniul culturii fizice, cât mai vaste, 
în special prin stabilirea unor taxe de acces la bazele de date şi bibliotecii on-line ale 
universităţii; 

e cresterea numârului de proiecte tematice pentru îmbunâtăţirea calității infrastructurii de 
cercetare; 

ecrearea platformelor de cercetare stiințifică interdisciplinară accesibile mai multor 
facultăți şi specialişti, în funcție de temele cercetării abordate; 

e îmbunătăţirea calităţii revistelor ştiinţifice de profil şi sprijinirea publicării lucrărilor în 
edituri internaționale (cu preponderență ISI). 

Pentru realizarea obiectivelor specifice privind infrastructura de cercetare se impune 
realizarea următoarelor acţiuni: 

a) stabilirea direcțiilor prioritare de cercetare si concentrarea resurselor universităţii pe 


aceste direcții; 

b) identificarea posibilităților de constituire a centrului de excelenţă în domeniul culturii 
fizice; 

c) constituirea unor centre de cercetare inter- disciplinară, cu participarea de cadre didactice 


din cel puţin 3 facultăţi, colective de cercetare sau instituţii din Romania sau straăinătate, pentru 


asigurarea cerinţelor internaţionale privind multi-disciplinaritatea si cercetarea la frontiera 
ştiinţelor; 

d) monitorizarea şi inventarierea infrastructurii de cercetare necesare, în vederea stabilirii 
unei politici de investiţie bine fundamentată şi eficientă, în corespundere cu tematicile prioritare 
de cercetare; 

e) cresterea accesului la infrastructuri de cercetare performante prin participarea la mari 
infrastructuri naționale/internaţionale de cercetare si stimularea creării de laboratoare 
performante cu utilizatori multipli; 

f) consolidarea accesului on-line la resursele de informare /documentare electronice (baze 
de date conținând reviste internaționale cotate ISI, e-books, volume ale conferințelor, etc) prin 


încheierea unor parteneriate şi colaborări cu asociaţiile internaționale. 


Secţiunea 5. Obiective specifice şi acţiuni prioritare privind colaborarea ştiinţifică 
Noile cerințe impuse de societate şi de competiţia naţională /internațională pentru 
redefinirea frontierelor cunoaşterii trebuie să genereze şi noi soluţii din partea universităţii de 
profil. Astfel, un rol esenţial în validarea rezultatelor cercetării ştiinţifice din domeniul culturii 
fizice îl au societatea civilă, instituţiile publice, agenţii economici, organizaţiile sportive, motiv 
pentru care USEFS îşi propune să dezvolte parteneriate sustenabile, consorţii pentru sustinerea 
cercetării şi inovării. In acest context, se planifică realizarea următoarele obiective: 


e dezvoltarea programelor postuniversitare în regim on-line, prin implicarea unor 
universități europene de prestigiu; 
e încheierea şi dezvoltarea parteneriatului cu asociaţia absolvenţilor din universităţile 


sportive în vederea creării unui sistem de cultivare a relaţiilor şi performanţelor în sport; 

e realizarea de parteneriate pentru masterat, doctorat, postdoctorat şi cercetare ştiinţifică cu 
minimum 3 universităţi de prestigiu de peste hotare; 

e dezvoltarea mobilităţii academice şi ştiinţifice a studenţilor şi a cadrelor didactice prin 
programe de mobilitate; 

e identificarea si dezvoltarea ideilor inovatoare care sprijină dezvoltarea durabilă a culturii 
fizice şi sportului; 

e stimularea şi realizarea schimburilor de experienţă, de proiecte comune cu instituţii, 
organizaţii cu renume pe piaţa națională şi mondială; 

e stimularea cooperării internaţionale cu firme, organizaţii sportive, universităţi, prin reţele 
de cercetare, care să asigure creşterea vizibilității rezultatelor cercetării Universității; 

erealizarea unui sistem de conlucrare cu mediul de afaceri şi administraţia publică 


(centrală şi locală), în interesul dezvoltării durabile a USEFS. 


Acţiuni prioritare pentru realizarea obiectivelor specifice: 

a) identificarea potenţialelor instituții academice de profil, organizaţii sportive, agenţi 
economici cu care se pot încheia contracte de cercetare pe termen lung, pentru a participa la 
diferite programe de finanțare a cercetării ştiinţifice pe domeniile prioritare ale Universităţii; 

b) stabilirea unui cadru general de încheiere de contracte de cercetare cu instituţiile şi 
organizaţiile identificate, prin care să fie implementate rezultatele cercetărilor efectuate prin 
activitățile şcolii doctorale şi postdoctorale a universității; 

c) construirea unei baze de date cu partenerii existenţi şi cei potenţiali pe direcţiile de 
cercetare prioritare la nivel de Universitate, național şi internațional; 

d) participarea la un număr cât mai mare de contracte de cercetare în cadrul programelor 
europene; 

e) stabilirea unor politici de promovare a cercetării ştiinţifice din cadrul USEFS, la nivel 
național si internaţional, în vederea cresterii vizibilităţii şi a implicării în parteneriate strate gice 
internaționale; 

f) înscrierea USEFS în bazele de date ale programelor de finanțare ca posibil partener în 


proiecte şi granturi de cercetare. 


Secţiunea 6. Obiective specifice şi acţiuni prioritare privind asigurarea 
managementului eficient al cercetării ştiinţifice 


Centrul de Cercetări Ştiinţifice reprezintă o subdiviziune de bază, care include laboratoare de 
cercetare, poligon experimental, stațiuni didactico-experimentale, precum şi alte unităţi formate 
în acest sens, în cadrul cărora se desfăşoară activitatea ştiinţifică şi care se înscriu în direcțiile de 
cercetare ale USEFS. 

Cercetarea ştiinţifică se realizează şi prin unităţi sau structuri distincte de cercetare- 
dezvoltare create la nivelul catedrelor, al facultăților sau al universităţii, cu aprobarea Senatului 
sau a Biroului Senatului. 

Activitatea CCŞEFS se desfăşoară în conformitate cu Statutul Universităţii de Stat de 
Educaţie Fizică şi Sport, cu legislaţia în vigoare a Republicii Moldova, cu standardele sistemului 
unificat al documentelor de organizare şi de dispoziţie, cu regulile şi normele de protecţie a 
muncii, tehnica securităţii, igiena muncii şi protecţia antiincendiară, instrucţiuni, regulamente şi 
alte acte reglatorii, precum şi cu ordinele şi dispoziţiile rectorului USEFS şi ale prorectorului 
pentru activitatea ştiinţifică şi sportivă. 

Centrul de Cercetări Ştiinţifice în domeniul Educaţiei Fizice şi Sportului (CCŞEFS) este 
format din două subdiviziuni de bază: Secţia Asigurare Metodico-Ştiinţifică (AMŞ) şi Secţia 
Asigurare Tehnico-Ştiinţifică (ATŞ), ce asigură cercetările în domeniul educaţiei fizice şi 
sportului. Activitatea acestor subdiviziuni este asigurată de cadre calificate în domeniile 


respective. 


În scopul extinderii posibilităţilor de cercetare prin crearea şi a Centrului de excelenţă în 
domeniul culturii fizice, al sporirii calităţii activităţii acestuia, inclusiv şi al CCŞES, al 
coordonării activităţii ştiinţifice, al organizării expertizelor şi formulării concluziilor, al 
determinării nivelului ştiinţific al temelor tezelor de doctor, se impune realizarea unui 
management eficient. Obiectivele specifice planificate în acest sens sunt după cum urmează: 

e reproiectarea sistemului de management al cercetării ştiinţifice în corespundere cu 
legislaţia naţională în vigoare; 

e elaborarea de strategii şi politici specifice a departamentelor structurale de 
asigurare a cercetării ştiinţifice în cadrul USEFS; 

e extinderea, promovarea şi utilizarea unor instrumente manageriale moderne 
(managementul prin obiective, managementul prin bugete etc.), care să faciliteze exercitarea 
proceselor de management la nivelul centrelor de cercetare ştiinţifică în condiţii de eficienţă, 
eficacitate şi competitivitate; 

e elaborarea şi asigurarea aplicării metodologiilor manageriale a cercetării ştiinţifice 
per ansamblu, care să cuprindă şi alte activități sau domenii de referință pentru universitate; 

e asigurarea unor standarde motivaţionale corespunzătoare pentru fiecare angajat 
implicat în cercetare, în funcție de gradul de realizare a obiectivelor şi gradul de realiazre a 
acestora; 

e evaluarea internă a activității şcolii doctorale în conformitate cu criterii şi 
indicatori de performanță; 

e evaluarea periodică a calității programelor, a studenților — doctoranzi, a 
conducătorilor de doctorat şi a cadrelor didactice şi de cercetare; 

e participarea cadrelor de conducere ale structurii de cercetare ştiinţifică la 
traininguri manageriale din domeniile academice şi ştiinţifice; 

e perfecţionarea cadrelor manageriale ce activează în domeniul cercetării ştiinţifice 
de profil. 


Dintre acţiunile prioritare planificate în acest sens putem evidenția: 

a) elaborarea planului de activitate al Consiliului Ştiinţific al universităţii şi al Consiliului 
Şcoli Doctorale; 

b) elaborarea şi asigurarea aplicării metodologiilor manageriale a cercetării ştiinţifice per 
ansamblu care să cuprindă şi alte activităţi sau domenii de referință pentru universitate; 

c)  reconceperea documentelor organizatorice la nivelul cercetării ştiinţifice (elaborarea şi 
aprobarea regulamentelor de organizare şi funcţionare, organigrama, descrierile de funcții şi 
posturi); 

d) elaborarea metodologiei de evaluare internă a activităţii şcoli doctorale a universităţii; 

e) elaborarea metodologiei de evaluarea periodică a calităţii programelor, a studenţilor — 
doctoranzi, a conducătorilor de doctorat şi a cadrelor didactice şi de cercetare; 

f) participarea cadrelor de conducere ale structurii de cercetare ştiinţifică la traininguri 


manageriale din domeniile academice şi ştiinţifice. 


g) stabilirea procedurilor de lucru la nivelul CCŞEFS, a centrului de excelenţă propus a fi 


creat, astfel încât să se asigure o comunicare eficientă cu facultăţile, catedrele şi din cadrul 
USEFS; 

h) asigurarea asistenţei tehnice în conceperea, derularea si monitorizarea proiectelor, 
granturilor, contractelor de cercetare, în strânsă legătură cu celelalte departamente ale 
universității; 

i) identificarea cerințelor pentru acreditarea unei reviste ştiinţifice internaționale a 
universității (ISI); 

j) stabilirea modalităţilor de raportare a rezultatelor în vederea realizării rapoartelor 
anuale privind cercetarea ştiinţifică la nivelul USEFS; 


k) promovarea rezultatelor cercetării ştiinţifice din cadrul universităţii, în baza elaborării 


şi implementării unui mecanism eficient în acest sens. 


Secţiunea 7. Transformarea cercetării ştiinţifice într-o componentă fundamentală a 
universităţii 

Prin transformarea cercetarii ştiinţifice într-o componentă fundamentală a universităţii se 
va contribui esenţial la creşterea şanselor de finanţare din partea organismelor guvernamentale şi, 
mai ales din partea organizaţiilor sportive. Totodată, creşte prestigiul universității şi rolul ei 
social şi economic în comunitatea din care face parte. Ca urmare a acestui fapt, creşte interesul 
absolvenților de liceu pentru a aceede în instituţia academic de profil, aceasta având posibilitatea 
de a selecta tinerii cercetători, cei mai buni, din rândul studenţilor în scopul implicării în 
programe de doctorat şi postdoctorat din cadrul şcoli doctorale a universităţii. 

Pentru realizarea acestui deziderat universitatea îşi planifică următoarele obiective 
specifice: 

e realizarea unei analize detaliate a mediului intern şi extern şi reflectarea tuturor 
forțelor atractive în procesul de cercetare ştiinţifică din domeniul culturii fizice, a evidenţierii 
factorilor externi şi interni care influenţează strategiile de cercetare în acest domeniu; 

e înființarea Centrului de excelenţă în domeniul culturii fizice şi implicarea acestuia 
în programe de cercetare ştiinţifică naţională/internațională; 

e construirea unui sistem de cercetare orientat spre piaţă; 

e construirea unui sistem de management al cercetării ştiinţifice strategic evolutiv; 

e dezvoltarea reputației şi a imaginii instituţiei academice de profil prin cercetare 
ştiinţifică; 

e obținerea avantajului competitiv. 


Acţiuni prioritare pentru realizarea obiectivelor specifice: 


a) 


crearea unui sistem competiţional, recunoscut ca motor esenţial în dezvoltarea 
cercetării ştiinţifice din domeniu şi care va fi aplicat la ocuparea funcţiilor de 
conducere şi didactice în universitate; 

dezvoltarea unei funcţii puternice şi eficente de marketing la nivelul structurilor 
specific cercetării științifice ale universităţii; 

asigurarea calităţii în cercetarea științifică din domeniu; 

stabilirea unei bune colaborări între nivelurile ierarhice ale universităţii prin 
asigurarea unei comunicaţii mai eficiente în scopul operaţionalizării; 

diversificarea surselor de venit necesare cercetării ştiinţifice din domeniu; 

existența competenţei de cercetare științifică în USEFS; 

sprijinirea creşterii calitative a revistelor universității; 

conformitatea cu politicile guvernamentale; 


integrarea USEFS în reţele de excelenţă. 


Secţiunea 8. Incheiere 


Strategia cercetării ştiinţifice, constituie parte integrantă din Strategia de dezvoltare a 


USEFS pentru perioada 2015 — 2020. 


Obiectivele generale şi specifice de dezvoltare ale cercetării ştiinţifice sunt obligatorii 


pentru toate cadrele didactice şi de cercetare ale universităţii de la data aprobării sale de către 


Senatul USEFS şi avizată de Consiliul Ştiinţific al universităţii. 


